kardosdrur/scandi-wiki huggingface dataset:
Malmfrid Mstislavlsdatter

Malmfrid Mstislavsdatter  eller Malmfred af Kijev (født ca. 1105, død efter 1137) var dronning af Norge og (fra ca. 1132) dronning af Danmark.

I følge Snorre Sturlasson giftede kong Sigurd Jorsalfar sig med Malmfred Haraldsdatter, datter af Harald Valdemarsson øst for Holmgard, men dette er et norrønt navn for Mstislav af Kijev, storfyrste af Kijev i årene 1125-1132. Rigtigere eller mere praktisk navn på hende er da Malmfred Mstislavdatter. Hendes mor var Kristina Ingesdatter, datter af kong Inge Stenkilsson den ældre af Sverige. Storhertug Mstislavs forældre var Vladimir 2. Monomakh og Gyda Haraldsdatter. Gyda var datter af den engelske konge Harold Godvinson, søn af Godwin af Wessex og danske Gyda Torkelsdatter, der var en datter af Thorgils Sprakeleg. Malmfrid havde med andre ord tætte slægtsbånd til Skandinavien, og antagelig forstod hun norrønt sprog før hun kom til Norge. Hendes søster var Ingeborg som blev gift med Knud Lavard, søn af den danske konge Erik Ejegod.

Malmfrid og Sigurd blev gift en gang mellem 1116 og 1120 da Sigurd var midt i tyverne og Malmfrid omkring ti år yngre. Egentlig var Sigurd allerede gift som barn med datteren til den irske konge Muircheartach Ua Briain, men da faren døde 1103 lod Sigurd sin barnebrud være tilbage i vest.

Dansk Biografisk Leksikon skriver: I Slutningen af sin Levetid forskød Sigurd, der led under Anfald af Sindssyge, Malmfrid og tog en anden Hustru. og Store norske leksikon nævner at Sigurd «ikke ville vide af henne», men i henhold til Claus Krag i Norsk biografisk leksikon er det en opdigtet historie som ikke en gang Snorre troede på. Uanset hvad, fik de en datter sammen, Kristin Sigurdsdatter som blev gift med jarlen Erling Ormsson, bedre kendt som Erling Skakke, og deres søn Magnus Erlingsson blev konge af Norge da han var seks år gammel, og den første norske konge som blev salvet til hvervet.

Da Sigurd døde af sot omkring fyrre år gammel i 1130 blev hans søn (med frillen Borghild Olavsdatter) Magnus den Blinde konge af Norge. Sigurds enkedronning Malmfrid drog da videre til Danmark hvor hun kort tid efter blev gift med Erik Emune, halvbror til hendes svoger Knud Lavard. Hun sørgede også for at stedsønnen Magnus blev gift med niecen Kristin Knudsdatter'', Knud Lavards datter. Hun bliver dronning af Danmark, da Erik Emune efter Slaget ved Fodevig bliver konge i Danmark. Hun og kong Erik får ingen børn, og man ved ikke meget mere om hende. Hun døde en gang efter 1137 som er det år Erik Emune blev dræbt på et tingmøde på Urnehoved i Slesvig.

Litteratur 
 Malmfred på Dansk Biografisk Leksikon
 Nils Petter Thuesen (1991) Norges dronninger gjennom tusen år, s. 29–30 – Tiden Norsk Forlag, Oslo. .

Dronninger af Norge
Ikke-regerende dronninger af Danmark
Danskere i 1100-tallet
Troen & Ingen

Troen & Ingen er debutalbummet fra den danske sanger og sangskriver Søren Huss, der blev udgivet den 18. oktober 2010. Albummet er Huss' første soloalbum efter tre albumudgivelser med rockbandet Saybia, og udkommer tre år efter hans kæreste omkom i en højresvingsulykke. Om albummet har Huss forklaret, "Pladen er på mange måder et kvantespring for mig. Dels synger jeg om det værste, et menneske kan opleve og noget meget privat. Dels synger jeg for første gang mine egne tekster på dansk. Men begge dele er en stor befrielse for mig." Forud for udgivelsen udkom førstesinglen, "Et hav af udstrakte hænder" den 23. august 2010.

Albummet modtog positive anmeldelser. Den 29. oktober 2010 debuterede albummet som nummer ét på den danske album-hitliste. I marts 2011 modtog albummet platin for 20.000 solgte eksemplarer.

Spor 
Alle sange er skrevet og arrangeret af Søren Huss.

Personel 
Søren Huss – vokal, akustisk guitar, elektrisk guitar, klaver, harmonium, flygelhorn, strygerarrangement, producer, indspilning og mix
Christoffer Møller – klaver, synthesizer, mundharpe, harmonium, klokkespil, kirkeorgel, strygerarrangement, producer og indspilning
Jeppe Kjellberg – elektrisk guitar, akustisk guitar, dobro, mandolin og banjo
Morten Jørgensen – bas og kontrabas
Jesper Elnegaard – trommer og percussion
Tobias Durholm – violin
Anna Zelianodjevo – violin
Rafael Altino – bratsch
Ingemar Brantelid – cello
Søren Mikkelsen – indspilning og mix
Björn Engelman – mastering
Jess Jensen – artwork
Anton Corbijn – fotografi

Hitliste

Kilder

Eksterne henvisninger 

Søren Huss-album
Debutalbum fra 2010
Debutalbum fra Danmark
Younis Edwan

Younis Edwan (arabisk : يونس عدوان; født i Jordan, 1971), har hævdet at være verdens mindste mand på 65 cm, men er ikke blevet officielt målt ved Guinness World Records.

Kilder 

Personer fra Jordan
Verdensrekordindehavere
Casio g-shock

Casio G-Shock er navnet på en række herreure fra producenten Casio. Urene er udviklet til at kunne holde til hårde slag og ned til -20 °C.

Egenskaber 
Urene er testet af Casio. Nogle af urene har barometer, altimeter og termometer. Samtidig har næsten alle urene 4-5 alarmer. Nogle få ure er soldrevet, og når uret er ladet op, kan det holde ca 5 måneder.

Referencer

Eksterne henvisninger 

Armbåndsure
Gl. Holtegaard-Breda Fonden

Gl. Holtegaard-Breda Fonden (egentlig Gl. Holtegaard – Breda Fonden Fonden for malerinden Ebba Breda's kunst og Gl. Holtegaard) er en fond tilknyttet Gammel Holtegaard.

Det var Aase Breda (1895-1986) der oprettede fonden i 1972.
Aase og hendes søster malerinden Ebba Breda boede oprindeligt i ejendommen Lille Frederikslund i Holte.
Aase Breda ønskede at ejendommen skulle anvendes som udstillingssted for søsterens kunst.
I september 1972 vedtog kommunalbestyrelsen et tillæg til byplanvedtægten for at imødekomme Aase Breda's ønske.
Men i 1986 da Aase Brede døde fandt fonden at ejendommen var for forfalden og besluttede at rive huset ned.
Efter en aftale med kommunen indgik Ebba Breda's kunst i Gammel Holtegaards samling, huset blev revet ned og grunden udstykket.

Tidligere bestyrelsesmedlemmer har blandt andet været tidligere Rudersdal-borgmester Erik Fabrin, direktøren for Den Hirschsprungske Samling Marianne Saabye,
Birgitte Hamborg, Knud Sloth og Claus Larsen.
Fonden ejede også beboelsesejendommen Sundvej nr. 4-14 i Hellerup.
I 2010 havde fonden i to år haft underskud på 8,5 millioner kroner.
En række personer med tilknytning til fondens bestyrelsen boede billigt til leje på de attraktive adresser på Sundvej.

I 2008 ansatte bestyrelsen for fonden Mads Damsbo som direktør for Gammel Holtegaard.
Han blev den 1. september 2013 afløst af Maria Gadegaard.

Henvisning 

Fonde fra Danmark
Etableret i 1972
Rudersdal Kommune
Olsenbanden og Dynamitt-Harry

Olsenbanden og Dynamitt-Harry er en norsk film, som havde premiere den 10. august 1970. Den er instrueret af Ove Kant. Det er den anden film i den norske udgave af Olsenbande-serien.

Handling 

Olsenbanden er tilbage, og denne gang bestemmer Egon sig for at blive lovlydig borger. I stedet for at foretage store pengekup, bestemmer Olsenbanden sig for at begynde at arbejde som hæderlige samfundsborgere. Men da et røveri finder sted i Norges Bank, mistænker man de tre forbrydere. De må derfor bevise at de er uskyldige. Denne gang har de også en plan B; Dynamit-Harry.

Medvirkende (udvalgt) 
 Arve Opsahl – Egon Olsen
 Sverre Holm – Benny Fransen
 Carsten Byhring – Kjell Jensen
 Harald Heide-Steen Jr. - Dynamitt-Harry
 Kari Simonsen – Bodil Hansen – socialarbejder
 Sverre Wilberg – Kriminalbetjent Hermansen
 Georg Richter – Kriminalchef
 Willie Hoel – Cafévært
 Pål Johannessen – Birger Jensen
 Andy Andersen – Serafino Motzerella
 Dan Fosse – Vagtmand i statsbanken
 Knut Bohwim – Bankrøver
 Ulf Wengård - Harrys læredreng
 Erik Johannessen - Gangster
 Frode Birkeland - Bryggerimand
 Ola Isene - Bryggerimand
 Kari-Laila Thorsen - Gatepige
 Aud Schønemann - Valborg Jensen

Eksterne henvisninger  
 

Og Dynamitt-Harry
Norsksprogede film
Norske film fra 1970
Jernbaneterrænet på Østerbro

Jernbaneterrænet på Østerbro omfatter jernbanestrækningen mellem Østerport Station og Hellerup Station. Foruden at strækningen i dag primært trafikeres af passagertog, har der tidligere også været stor aktivitet med godstog til bl.a. Nordhavnen, Frihavnen, samt Lersøen. Første del af strækningen blev anlagt som Nordbanen og åbnet i 1863.

Lige nord for Østerport Station er der et rangerområde for DSB's regionaltog, hvorfra der også har været trafik over Kalkbrænderihavnsgade til Nordhavnen. Ved Svanemøllen Station ligger Klargøringscenter Helgoland, hvor IR4-togene serviceres. Det er også ved Svanemøllen, at Hareskovbanen fletter ud til Ryparken Station.

Nord for Svanemøllen møder Ringbanen strækningen og fortsætter frem til Hellerup Station, hvor den slutter. Videre nordpå fortsætter Klampenborgbanen og Kystbanen.

Østerbro, Jernbaneterrænet på
Østerbro
Gul Mohammed

Gul Mohammed (15. februar 1957 i New Delhi, Indien – 1. oktober 1997) var ifølge Guinness World Records, det korteste voksne menneske, hvis eksistens og højde er blevet uafhængigt verificeret nogensinde. Den 19. juli 1990, blev han undersøgt af Ram Manohar  Lohia Hospitalet, i New Delhi , Indien og han var 57 cm høj og vejede 17.0 kg. Han døde den 1. oktober 1997, pga. luftvejskomplikationer efter en lang kamp mod astma og bronkitis, erhvervet på grund af massiv rygning. På trods af berømmelsen levede han et fattigt liv. Han var professionel cirkusartist.

Kilder 

Personer fra Indien
Cirkusartister
Verdensrekordindehavere
Sverre Holm

Sverre Holm (24. juli 1931 i Drammen – 17. marts 2005) var en norsk skuespiller og sanger, kendt fra film og fjernsyn.

Holm debuterede på Rogaland Teater i 1953 som Julius i Ungen af Oskar Braaten. Senere blev han en kendt filmskuespiller, før han sent i karrieren fik succes i rollen som O. Tidemann i børne tv-serien Sesam Stasjon, samtidig som han spillede rollen som Benny Fransen i den norske udgave af Olsenbanden.

Filmografi 
 1999 – Olsenbandens siste stikk – Benny Fransen
 1984 – men Olsenbanden var ikke død! – Benny Fransen
 1982 – Olsenbandens aller siste kupp – Benny Fransen
 1981 – Olsenbanden gir seg aldri – Benny Fransen
 1979 – Olsenbanden og Dynamitt-Harry mot nye høyder- Benny Fransen
 1978 – Olsenbanden + Data-Harry sprenger verdensbanken – Benny Fransen
 1977 – Olsenbanden og Dynamitt-Harry på sporet – Benny Fransen
 1976 – Olsenbanden for full musikk – Benny Fransen
 1975 – Olsenbandens siste bedrifter – Benny Fransen
 1974 – Olsenbanden møter Kongen & Knekten – Benny Fransen
 1973 – Olsenbanden og Dynamitt-Harry går amok – Benny Fransen
 1972 – Olsenbanden tar gull – Benny Fransen
 1970 – Olsenbanden og Dynamitt-Harry – Benny Fransen
 1969 – Olsenbanden - Operasjon Egon – Benny Fransen

Referencer

Eksterne henvisninger 
 

Sangere fra Norge
Filmskuespillere fra Norge
Olsenbanden (Norge)
Tv-skuespillere fra Norge
Restrup Enge

Restrup Enge er en landsby i det nordlige Himmerland med 185 indbyggere (2008). Restrup Enge er beliggende fire kilometer øst for Nørholm og syv kilometer vest for Aalborg centrum. Landsbyen hører under Aalborg Kommune og er beliggende i Sønderholm Sogn.
Bebyggelsen er mindre end 100 år gammel. Landskabeligt markerer bebyggelse og beplantning en fin kant mellem de helt kystnære
engarealer og kystbaglandet. Bebyggelsen består af en blanding af nye og gamle huse, og enkelte steder er der igangsat nybyggeri med stor arkitektonisk værdi. Landsbyen har desuden et forsamlingshus.

Referencer 

Lokaliteter i Aalborg Kommune
Olsenbanden tar gull

Olsenbanden tar gull er en norsk film fra 1972. Den er instrueret af af Knut Bohwim og havde premiere den 9. september 1972. Filmen er en bearbejdning af den danske Olsen-banden i Jylland.

Handling 

Egon kommer ud af fængsel, men denne gang med noget andet end en pakke. Med sig har han et kort, som han har købt for en Blue Master og to og en halv Eksport. Kortet viser vejen til en skat, som befinder sig på Sørlandet. Skatten skal befinde sig ved søen, i en militærovervåget gammel bunker. Olsenbanden drager sammen med Valborg og Basse sydover på skattejagt, men de er ikke alene om guldet. Den lokale unge dame Karina og gangsteren Ricko har også fået guldfeber. Ikke nok med det: Til og med er skrothandler Mathsen også indblandet i sagen.

Medvirkende

Eksterne henvisninger  
 

Tar gull
Norske film fra 1972
Norsksprogede film
Luitgard af Salzwedel

Luitgard af Salzwedel (evt.Lutgard eller Ljutgard), (død 29. januar 1152) var dansk dronning 1144-1146 gennem sit ægteskab med Erik Lam.

Luitgard var datter af markgreve Rudolf af Salzwedel (var en tid også greve af Stade og Ditmarsken) og Richardis.

Luitgard ægtede først den sachsiske pfalzgreve Frederik af Sommerscheburg (død 1162) og fik med ham sønnen Albert og datteren Adelheid; men da hun var sin mands søskendebarn, fik kirken ægteskabet opløst, hvorefter hendes broder domprovst Hartvig af Bremen fik hende gift med kong Erik Lam ca. år 1144.

Luitgard blev anklaget for utroskab og forvist til Tyskland. Dette ægteskab var kortvarigt og barnløst, og Luitgard mindedes i Danmark som en letfærdig dronning, der tilmed forledte sin ægtefælle til utidig rundhåndethed.

Efter Eriks død i 1146 giftede hun sig på ny, denne gang med den voldsomme grev Herman, der på grund af drab havde mistet sin hovedborg, det stærke Winzenburg, men ved denne tid atter hævede sin Magt og til sidst, støttet af kong Konrad 3. af Franken, nødte biskop Bernhard 1. af Hildesheim til på ny at forlene ham med Winzenburg (1150). Her blev, Herman imidlertid myrdet af bispens mænd, og sammen med ham Luitgard, der den gang var frugtsommelig. Herman og Luitgard havde 3 døtre, af hvilke den mellemste skal være bleven gift med Buris.

Referencer

Eksterne kilder og henvisninger 
 Dansk biografisk leksikon

Ikke-regerende dronninger af Danmark
Tjek fødselsår
Danskere i 1100-tallet
Olsenbanden og Dynamitt-Harry går amok

Olsenbanden og Dynamitt-Harry går amok er en norsk film fra 1973. Den er instrueret af Knut Bohwim og havde premiere den 26. december 1973.

Handling 

Da Egon atter en gang kommer ud af fængslet, står Kjell og Benny ikke og venter som de plejer, men det gør derimod Dynamitt-Harry, som er blevet afholdsmand. Kjell og Benny har fået arbejde på et supermarked, hvor Benny er blevet forlovet med datteren til købmanden. Banden møder hinanden igen, og skal planlægge en ny plan. Denne gang drejer det sig om store penge. Ikke nok med det, politiet er også på sporet af sagen.

Medvirkende (udvalgt)

Eksterne henvisninger  
 

Og Dynamitt-Harry går amok
Norske film fra 1973
Norsksprogede film
Nyrup (Aalborg Kommune)

Nyrup er en landsby i det nordlige Himmerland med 52 indbyggere (2008). Nyrup er beliggende tre kilometer vest for Sønderholm og 16 kilometer vest for Aalborg centrum. Landsbyen hører under Aalborg Kommune og er beliggende i Sønderholm Sogn.
Nyrup er en randlandsby, som de findes mange steder langs gamle kystskrænter. Bebyggelsens har både gamle istandsatte bygninger og nyere traditionelle parcelhuse. Der drives forsat landbrug, og markerne ligger side om side med bebyggelsen. Historisk har man dyrket jorden på de højtliggende arealer, mens de lavere liggende engarealer har været brugt til græsning.

Referencer 

Lokaliteter i Aalborg Kommune
Drastrup (Aalborg)

Drastrup er en landsby i det nordlige Himmerland med 52 indbyggere (2008). Drastrup er beliggende på kanten af Aalborg by og er sammenvokset med bydelen Skalborg og syv kilometer sydvest for Aalborg centrum. Landsbyen hører under Aalborg Kommune og er beliggende i Frejlev Sogn.
Omkring Nibevej ligger en sammenhængende struktur af by- og landsbyhuse på begge sider af vejen. Drastrup adskiller sig fra andre landsbyer, da den er sammenvokset med Aalborg. Tiltrods for nærheden til Aalborg har landsbyen stadig sin egen karakter og landsbystemning.

Se også 
 Drastrup Skov

Referencer 

Lokaliteter i Aalborg Kommune
Skalborg
Speedway (album)

Speedway er en LP-plade med Elvis Presley, udsendt på RCA med nummeret RCA LSP-3989.

Albummet rummer soundtracket fra Presley-filmen Speedway, som han indspillede med Nancy Sinatra i en stor birolle. Der var indlagt i alt syv sange med Elvis Presley i filmen samt en enkelt med Nancy Sinatra foruden en duet med de to solister. De ni sange blev udsendt i juni 1968, samtidig med filmens premiere. LP'en indeholdt tillige tre bonussange, som ikke havde tilknytning til filmen.

Sinatras tilstedeværelse på en af Presleys plader er i øvrigt enestående og er den eneste gang en anden solist har fået et nummer med på en af Presleys plader, uden at Elvis selv bidrog til nummeret.

LP'en med filmens soundtrack blev udsendt – ligesom samtlige Elvis' soundtracks indtil da – som både mono- og stereoindspilning. Dette blev den sidste af Elvis Presleys plader, der produceredes i en mono-version, idet der herefter udelukkende blev produceret stereo-plader.

Personerne bag albummet 
Folkene bag LP'en er:

 Jeff Alexander, producer
 Felton Jarvis, producer
 Steve Sholes, producer
 Elvis Presley, sang
 Nancy Sinatra, sang
 Scotty Moore, guitar
 Grady Martin, guitar
 Jerry Kennedy, guitar
 Harold Bradley, guitar
 Chip Young, guitar
 Pete Drake, steel guitar
 Floyd Cramer, klaver
 Bob Moore, bas
 D.J. Fontana, trommer
 Murrey "Buddy" Harman, trommer
 Charlie McCoy, mundharpe
 Homer "Boots" Randolph, saxofon
 The Jordanaires, kor
 Millie Kirkham, kor
 Joe Babcock, kor

Sangene 
Alle sangene blev indspillet i RCA Studio B i Nashville og MGM Studios i Culver City i perioden 19. juni 1967 til 15. januar 1968, dog undtaget "Western Union", som er indspillet hos RCA den 27. maj 1963.

LP'en indeholdt følgende 12 sange:

Side 1 
 "Speedway" (Mel Glazer, Stephen Schlaks) – 20. juni 1967
 "There Ain't Nothing Like A Song" (Joy Byers, William Johnston) – 20. juni 1967 – duet med Nancy Sinatra
 "Your Time Hasn't Come Yet Baby" (Bobby Hirschorn, Tom Kasha) – 20. juni 1967
 "Who Are You (Who Am I)" (Ben Weisman, Sid Wayne) – 20. juni 1967
 "He's Your Uncle Not Your Dad" (Ben Weisman, Sid Wayne) – 21. juni 1967
 "Let Yourself Go" (Joy Byers) – 21. juni 1967

Side 2 
 "Your Groovy Self" (Lee Hazlewood) – 19. juni 1967 – sunget af Nancy Sinatra
 "Five Sleepy Heads" (Roy C. Bennett, Sid Tepper) – 20. juni 1967
 "Western Union" (Roy C. Bennett, Sid Tepper) – 27. maj 1963 – "bonussang", senere udgivet på The Lost Album fra 1990
 "Mine" (Roy C. Bennett, Sid Tepper) – 10. september 1967 – "bonussang"
 "Goin' Home" (Joy Byers) – 15. januar 1968 – "bonussang"
 "Suppose" (George Goehring, Sylvia Dee) – 20. juni 1967

"Five Sleepy Heads" baserer sig på "Lullaby", en vuggesang skrevet af Johannes Brahms.

Referencer 

Elvis Presley-albums
Ebba Breda

Ebba Maria Kirstine Breda (2. december 1893 i Rynkeby – 27. juni 1950 på Lille Frederikslund i Holte) var en dansk malerinde.

Hun er beskrevet som "en dygtig amatørmaler".
Hendes søster, Aase Breda (1895-1986), ønskede et særskilt museum oprettet til hende.
Det skulle være på deres ejendom Lille Frederikslund i Holte.
Aase Breda oprettede fonden Breda Fonden - Fonden for malerinden Ebba Breda's kunst til formålet, men da Aase Breda døde valgte fonden at rive huset ned og lade Ebba Breda's kunst indgå i Gammel Holtegaards samling.

I december 1993 foranstaltede fonden en udstilling på Gammel Holtegaard af Ebba Breda's værker.
I den forbindelse blev Kunstnerdrømme udgivet, — en bog om Ebba Breda forfattet af Dorthe Falcon Møller.

Noter

Eksterne henvisninger 
 
 

Malere fra Danmark
Dorthe Falcon Møller

Dorthe Falcon Møller (født 6. juni 1944) er en dansk forfatter. Hun har især skrevet om fagområder, hvor musik- og kunsthistorie mødes.

Møller blev musiksproglig student i 1963 og cand.mag. i 1975 med hovedfag i musik og bifag i kunsthistorie. 
Hun har undervist i kunsthistorie på Københavns Universitet som ekstern lektor og fik i 2004 den filosofiske doktorgrad efter afhandlingen Det dansk pianoforte frem til 1914 – et håndværk og en industri.

Hun har skrevet adskillige biografier i Weilbachs Kunstnerleksikon og en del bøger blandt andet Kunstnerdrømme om Ebba Breda.

Hun er gift med historikeren Anders Monrad Møller, med hvem hun driver Forlaget Falcon.

Referencer

Eksterne henvisninger 
 Dorthe Falcon Møllers hjemmeside  hos Forlaget Falcon

Kunsthistorikere fra Danmark
Musikhistorikere fra Danmark
Faglitterære forfattere fra Danmark
Forlæggere fra Danmark
Biografiforfattere fra Danmark
Foreningsformænd fra Danmark
Dansksprogede forfattere fra Danmark
Foteviken

Foteviken (før 1658: ) er en bugt  i det sydvestlige Skåne, i den sydlige del af Øresund nordøst for Höllviken.

I Foteviken munding ud mod Höllviken er der under vandet en næsten trehundrede meter lang træ- og stenspærring, Foteviksspærren, som blev påbegyndt i slutningen  af 900-tallet. Dette store bygningsværk var udført på kongelig ordre, formentlig som beskyttelse for den skånske ledingsflådes havn længere inde i bugten. Den 4. juni 1134 udkæmpedes slaget ved Fodevig mellem kong Niels af Danmark og tronpretendanten Erik Emune, der vandt slaget. 

Ved Fotevik fandtes en jernbanestation ved linjen Vellinge-Skanör-Falsterbo, og i begyndelsen af linjens levetid var dette den nærmeste station til byen Höllviken, der ikke  fik station før 1910 i form af en mindre holdeplads. 

I 1995 oprettede man Fotevikens Museum ved Fotevik; Desuden ligger der Fotevikens KulTurCenter.

Eksterne henvisninger
 Samtlige ældre kilder om slaget ved Foteviken 
www.kulturcenter.se 
Øresund
Skåne
Bugter
Vor Frue Kirke (Svendborg)

Vor Frue Kirke i Svendborg er en senromansk langkirke fra 1253-1279, beliggende på byens højeste punkt inden for de gamle volde, på bakken ved torvet.

Bygningen 

Kirken har gennem tiderne gennemgået mange restaureringer. I 1884 blev kirken restaureret ved arkitekt Ove Petersen. Samtidig afgravede og planerede man den bakke, kirken er opført på. Fra 2003 til 2004 gennemgik kirken en totalrenovering.

Bygningen er opført i røde munkesten på en sokkel af granit. I de tilmurede vindueshuller, kan man stadigvæk se rundbuestilen. I senmiddelalderen omdannedes kirken til en korskirke i gotisk stil hvor koret fik en lige afslutning og hvælvinger med ottedelte ribber. Hvor korsarmene mødes, er der to malede ruder malet af den færøske kunstner Tróndur Patursson. Den blårøde rude i nord viser Golgatascenen og den lysende gyldne rude i syd fortæller om håbet og opstandelsen, idet det kædes sammen med Jakobsstigen fra Det Gamle Testamente.

Klokketårnet afsluttes med et teglhængt pyramideformet spir og øverst med et dobbelt lanternespir fra 1768. Spiret blev i 1936 beklædt med kobber. I tårnet er der tre kirkeklokker hvor den største ("Tolvklokken") blev støbt i 1656 af Baltzer Melchior. "Mellemklokken" er fra ca. 1450, mens "Stormklokken" blev støbt af Poul Grydestøber i 1505.

Klokkespillet i spirets nederste lanterne er støbt i 1958 hos Petit & Fritsen i Holland. De 27 klokker har en samlet vægt på ca. 2,7 tons og spiller med fire timers mellemrum mellem kl. 8 og kl 22 automatisk fire salmer. Det kan tillige betjenes fra et stokklaver. Klokkespillet er udvidet til 36 klokker efter 2000.

Interiør 

Døbefonten er udført i marmor af billedhuggeren Otto Evens og er udsmykket med symbolerne for tro, håb og kærlighed.

Prædikestolen er fra omkring 1597 og er udsmykket med billedskærerarbejder fra 1884: Jesus og de fire evangelister med deres symboler.

Altertavlen er fra omkring år 1600. Billedet i midterfeltet af Kristus i Getsemane er malet af C.W. Eckersberg og skænket til kirken i 1828 af den senere Christian 8. Øverst på altertavlen ses treenighedssymbolet med Guds øje, der våger over menigheden.

Orgelet blev bygget i 1958 af Troels Krohn ved Frederiksborg Orgelbyggeri. Det er udstyret med 28 stemmer (ca. 1900 piber) på fire værker: Fortil rygpositiv og pedal, bagtil hovedværk og brystværk med svelledøre.

Eksterne henvisninger 

 Kirkens hjemmeside 
 Danmarks Kirker, Nationalmuseet
 Vor Frue Kirke hos KortTilKirken.dk

Kirker i Svendborg Kommune
Kirker i Fyens Stift
Kirker i Svendborg Amt
Bygninger, konstruktioner og anlæg i Svendborg